text: [{"text_idx": "#000000", "text": "\u12a0\u121b\u122d\u129b\u1275\u130d\u122d\u129bEnglish"}, {"text_idx": "#000003", "text": "Suuraalee shakkisiisoo qulqulleeffachuuf mosaajii kam fayyadamtanii beektu?"}, {"text_idx": "#000004", "text": "Itoophiyaa Cheek guyyaa kaleessaa gaafii \u2018moosaajii suuraalee qulqulleeffachuuf/sakatta\u2019uuf fayyadan keessaa isaan kam fayyadamtanii beektu?\u201d jedhu hordoftoota isaatif dhiyeessee ture."}, {"text_idx": "#000005", "text": "Namoota gaafichaaf deebii laatan keessaa 28% Google Images, 23% Google Lens, 8% Pinterest, 6% TinEye, 3% Yandex akkasumas hirmaattotni harki caalmaan 58% ta\u2019an mosaajii suuraa qulqulleeffachuuf gargaaru fayyadamee hinbeeku jechuun deebii laataniiru (sagalee tokkoo ol kennuun akka danda\u2019amu waan taasifameef ida\u2019amni deebii kunneenii 100% ni caala)."}, {"text_idx": "#000006", "text": "Walumaagalatti namootni 416 sagalee kennuun qorannicharratti hirmaataniiru."}, {"text_idx": "#000007", "text": "Tekinooloojiiwwan odeeffannoowwan akkasumas suuraalee qulqulleeffachuuf/sakatta\u2019uuf nu gargaaran heddutu jiru."}, {"text_idx": "#000008", "text": "Marsariitiiwwan fi mosaajiiwwan bilbilaa dabalatee tekinooloojiiwwan karaa salphaa ta\u2019een odeeffannoo qulqulleessuuf nu gargaaran gosa heddutu jiru. Isaan keessaayis har\u2019aaf tekinooloojii TinEye jedhamu waliin wal isin yaa barsiifnu."}, {"text_idx": "#000009", "text": "Tekinooloojiin kun marsariitii intarneetii fayyadamuun suuraalee qulqulleeffachuuf gargaarudha."}, {"text_idx": "#000010", "text": "Suuraan nuti sakatta\u2019aa jirru kana dura yoom fi eessatti akkasumas bifa kamiin faayidaarra oolee akka ture nu beeksisa."}, {"text_idx": "#000011", "text": "Tekinooloojiin kun suuraalee mosaajiitti fayyadamuun qabiyyeen isaanii geeddarame yookiin \u2018edit\u2019 tolfaman barbaadnee argachuus nu dandeesisa."}, {"text_idx": "#000012", "text": "Marsariitichi yemmuu ta\u2019u, itti fayyadamuufis jalqaba suuraa sakatta\u2019uu barbaadnu kompiitara yookiin bilbila keenya keessaa fillee feena."}, {"text_idx": "#000013", "text": "Marsariitichis hubannoo nam-tolcheetti fayyadamuun suuraan nuti irratti feene kuusaa suuraalee biliyoona 45 qabu keessa jiraachuusaa barbaada."}, {"text_idx": "#000014", "text": "Suuricha yoo kuusaa keessaa qabaate suuricha fi suuraalee walfakkaatan kunneen biroos nuf tarreessa. Suuraalee barbaadee nuf baase keessaa filannee yemmuu cuqaasnus suurichi kana dura eessatti faayidaarra oolee akka ture ilaaluu dandeenya."}, {"text_idx": "#000015", "text": "Yoo bu\u2019aa nuf hin fidne immoo suurichi kanaan dura faayidaarra hin oolle yookiin immoo kuusaa suuraalee TinEye keessa hinjiru jechuudha. Mosaajiin kun bilisaan kan argamu ta\u2019uunsaa ciminoota inni qabu keessaa isa tokkodha."}, {"text_idx": "#000016", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000017", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000018", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000019", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman"}, {"text_idx": "#000020", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000022", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000023", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]